title: Directiva delegată (UE) 2021/1717 a Comisiei din 9 iulie 2021 de modificare a Directivei 2014/45/UE a Parlamentului European și a Consiliului în ceea ce privește actualizarea denumirilor anumitor categorii de vehicule și adăugarea sistemului eCall pe lista elementelor care trebuie testate, a metodelor, a motivelor care au determinat defectarea și a evaluării deficiențelor din anexa I și anexa III la directiva respectivă (Text cu relevanță pentru SEE)

text:
                  27.9.2021

                  RO

                  Jurnalul Oficial al Uniunii Europene

                  L 342/48

         DIRECTIVA DELEGATĂ (UE) 2021/1717 A COMISIEI
         din 9 iulie 2021
         de modificare a Directivei 2014/45/UE a Parlamentului European și a Consiliului în ceea ce privește actualizarea denumirilor anumitor categorii de vehicule și adăugarea sistemului eCall pe lista elementelor care trebuie testate, a metodelor, a motivelor care au determinat defectarea și a evaluării deficiențelor din anexa I și anexa III la directiva respectivă
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2014/45/UE a Parlamentului European și a Consiliului din 3 aprilie 2014 privind inspecția tehnică periodică a autovehiculelor și a remorcilor acestora și de abrogare a Directivei 2009/40/CE (1), în special 17,
         întrucât:

                     (1)

                     Directiva 2014/45/UE se aplică vehiculelor cu o viteză prin construcție mai mare de 25 km/h din categoriile enumerate la articolul 2 alineatul (1) din directiva respectivă. Aceste categorii sunt stabilite prin trimitere la Directivele 2002/24/CE (2), 2003/37/CE (3) și 2007/46/CE (4) ale Parlamentului European și ale Consiliului.

                     (2)

                     Directivele 2002/24/CE, 2003/37/CE și 2007/46/CE au fost abrogate prin Regulamentele (UE) nr. 168/2013 (5), (UE) nr. 167/2013 (6) și, respectiv, (UE) 2018/858 (7) ale Parlamentului European și ale Consiliului.

                     (3)

                     Având în vedere modificările aduse denumirilor categoriilor de vehicule care decurg din abrogarea Directivelor 2002/24/CE și 2003/37/CE, anumite denumiri ale categoriilor de vehicule menționate în Directiva 2014/45/UE trebuie adaptate. Aceste modificări nu afectează domeniul de aplicare și frecvența încercărilor.

                     (4)

                     Regulamentul (UE) 2015/758 al Parlamentului European și al Consiliului (8) prevede obligația ca anumite tipuri noi de vehicule să fie echipate cu un sistem eCall bazat pe serviciul 112 instalat permanent la bordul vehiculului, cu efect de la 31 martie 2018.

                     (5)

                     Dat fiind faptul că sistemul eCall bazat pe serviciul 112 instalat la bordul vehiculului este un sistem pentru situații de urgență, acesta necesită cel mai înalt nivel de fiabilitate posibil. Trebuie asigurate acuratețea setului minim de date, precum și a transmisiei vocale și a calității acesteia și trebuie dezvoltat un sistem uniform de încercare pentru a asigura longevitatea și durabilitatea sistemului eCall bazat pe serviciul 112 instalat la bordul vehiculului. Prin urmare, inspecțiile tehnice periodice pentru sistemul eCall trebuie efectuate în mod regulat, în conformitate cu Directiva 2014/45/UE. Un nou punct referitor la o astfel de încercare trebuie adăugat în tabelul 3 din anexa I la directiva respectivă.

                     (6)

                     Prin urmare, Directiva 2014/45/UE trebuie modificată în consecință,

               ADOPTĂ PREZENTA DIRECTIVĂ:

            Articolul 1
            Directiva 2014/45/UE se modifică după cum urmează:

                        1.

                        Articolul 2 se modifică după cum urmează:

                                    (a)

                                    alineatul (1) se modifică după cum urmează:

                                                (i)

                                                partea introductivă se înlocuiește cu următorul text:

                                                   „(1)   Această directivă se aplică vehiculelor cu o viteză prin construcție mai mare de 25 km/h din următoarele categorii, astfel cum sunt menționate în Regulamentele (UE) nr. 167/2013 (*1), (UE) nr. 168/2013 (*2) și (UE) 2018/858 (*3) ale Parlamentului European și ale Consiliului:

                                                   (*1)  Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p. 1)."

                                                   (*2)  Regulamentul (UE) nr. 168/2013 al Parlamentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri (JO L 60, 2.3.2013, p. 52)."

                                                   (*3)  Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).”;"

                                                (ii)

                                                a șasea și a șaptea liniuță se înlocuiesc cu următorul text:

                                                            „—

                                                            de la 1 ianuarie 2022, vehicule cu două sau trei roți - vehicule din categoriile L3e, L4e, L5e și L7e echipate cu motor cu ardere internă cu o capacitate cilindrică mai mare de 125 cm3; — tractoare cu roți din categoriile T1b, T2b, T3b, T4.1b, T4.2b și T4.3b, utilizate în principal pe drumurile publice cu o viteză maximă prin construcție mai mare de 40 km/h.”;

                                    (b)

                                    la alineatul (2), a șaptea liniuță se înlocuiește cu următorul text:

                                                „—

                                                vehicule din categoriile L3e, L4e, L5e și L7e echipate cu un motor cu ardere internă cu o capacitate cilindrică mai mare de 125 cm3, în cazul în care statul membru a pus în aplicare măsuri alternative eficace de siguranță rutieră pentru vehiculele cu două sau trei roți, ținând seama în special de statisticile relevante privind siguranța rutieră din ultimii cinci ani. Statele membre notifică aceste derogări Comisiei.”

                        2.

                        Articolul 5 se modifică după cum urmează:

                                    (a)

                                    la alineatul (1), litera (c) se înlocuiește cu următorul text:

                                                „(c)

                                                tractoare cu roți din categoriile T1b, T2b, T3b, T4.1b, T4.2b și T4.3b, utilizate în principal pe drumurile publice, în activități comerciale de transport rutier de marfă: la patru ani de la data la care vehiculul a fost înmatriculat pentru prima dată și, ulterior, o dată la doi ani.”;

                                    (b)

                                    alineatul (2) se înlocuiește cu următorul text:

                                       „(2)   statele membre stabilesc periodicitatea inspecțiilor tehnice auto la care trebuie supuse vehiculele din categoriile L3e, L4e, L5e și L7e echipate cu un motor cu ardere internă cu o capacitate cilindrică mai mare de 125 cm3.”

                        3.

                        Anexele I și III se modifică în conformitate cu anexa la prezenta directivă.

            Articolul 2
            Transpunere

               (1)   Statele membre adoptă și publică, cel târziu până la 27 septembrie 2022 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică măsurile necesare pentru a se conforma articolului 1 și punctului (2) din anexa la prezenta directivă începând cu 27 septembrie 2022.
               Statele membre aplică măsurile necesare pentru a se conforma punctului 1 din anexa la prezenta directivă cel târziu începând de la 20 mai 2023.
               Atunci când statele membre adoptă dispozițiile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a unei astfel de trimiteri.

               (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Intrare în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Destinatari
            Prezenta directivă se adresează statelor membre.

            Adoptată la Bruxelles, 9 iulie 2021.

                  Pentru Comisie

                  Președintele

               Ursula VON DER LEYEN

            (1)  Directiva 2009/40/CE a Parlamentului European și a Consiliului din 6 mai 2009 privind inspecția tehnică auto pentru autovehicule și remorcile acestora (JO L 141, 6.6.2009, p. 12).

            (2)  Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE a Consiliului (JO L 124, 9.5.2002, p. 1).

            (3)  Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (JO L 171, 9.7.2003, p. 1).

            (4)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (JO L 263, 9.10.2007, p. 1).

            (5)  Regulamentul (UE) nr. 168/2013 al Parlamentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri (JO L 60, 2.3.2013, p. 52).

            (6)  Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere (JO L 60, 2.3.2013, p. 1).

            (7)  Regulamentul (UE) 2018/858 al Parlamentului European și al Consiliului din 30 mai 2018 privind omologarea și supravegherea pieței autovehiculelor și remorcilor acestora, precum și ale sistemelor, componentelor și unităților tehnice separate destinate vehiculelor respective, de modificare a Regulamentelor (CE) nr. 715/2007 și (CE) nr. 595/2009 și de abrogare a Directivei 2007/46/CE (JO L 151, 14.6.2018, p. 1).

            (8)  Regulamentul (UE) 2015/758 al Parlamentului European și al Consiliului din 29 aprilie 2015 privind cerințele de omologare de tip pentru instalarea sistemului eCall bazat pe serviciul 112 la bordul vehiculelor și de modificare a Directivei 2007/46/CE (JO L 123, 19.5.2015, p. 77).

            ANEXĂ
            Anexele I și III se modifică după cum urmează:

                        1.

                        La punctul 3 din anexa I, la secțiunea 7 se adaugă următorul punct:

                                       Articol

                                       Metodă

                                       Motivele respingerii

                                       Evaluarea deficiențelor

                                       Minoră

                                       Majoră

                                       Periculoasă

                                                „7.13

                                                Sistem eCall (dacă există, în conformitate cu legislația UE privind omologarea de tip)

                                                7.13.1

                                                Instalare și configurare la data d

                                    Inspecție vizuală completată, atunci când este posibil, de caracteristicile tehnice ale vehiculului și, în cazul în care sunt puse la dispoziție datele necesare, de utilizarea interfeței electronice

                                                (a)

                                                lipsa sistemului sau a oricărei componente

                                    X

                                                (b)

                                                versiune incorectă a software-ului

                                    X

                                                (c)

                                                (codificare incorectă a sistemului

                                    X

                                                7.13.2

                                                Condiție

                                    Inspecție vizuală completată, atunci când este posibil, de caracteristicile tehnice ale vehiculului și, în cazul în care sunt puse la dispoziție datele necesare, de utilizarea interfeței electronice

                                                (a)

                                                sistem sau componente deteriorate

                                    X

                                                (b)

                                                martorul indicator de defecțiuni al sistemului eCall indică o funcționare defectuoasă a sistemului

                                    X

                                                (c)

                                                defectarea unității electronice de control eCall

                                    X

                                                (d)

                                                defectarea dispozitivului de comunicare cu rețeaua mobilă

                                    X

                                                (e)

                                                defecțiune a semnalului GPS

                                    X

                                                (f)

                                                componente audio neconectate

                                    X

                                                (g)

                                                sursa de energie neconectată sau încărcată insuficient

                                    X

                                                (h)

                                                sistemul indică o defecțiune prin interfața electronică a vehiculului

                                    X

                                                7.13.3

                                                Performanță

                                    Inspecție vizuală completată, atunci când este posibil, de caracteristicile tehnice ale vehiculului și, în cazul în care sunt puse la dispoziție datele necesare, de utilizarea interfeței electronice

                                                (a)

                                                set minim de date (MSD) incorect

                                    X

                                                (b)

                                                componente audio care nu funcționează în ordine

                                    X”

                        2.

                        În anexa III, punctul 4 din tabelul I se modifică după cum urmează:

                                    (a)

                                    titlul se înlocuiește cu următorul text:
                                    „Vehicule speciale derivate dintr-un vehicul din categoria N, T1b, T2b, T3b, T4.1b, T4.2b și T4.3b”;

                                    (b)

                                    trimiterile la vehiculele „T5” se înlocuiesc cu o trimitere la următoarele categorii:
                                    „T1B, T2b, T3b, T4.1b, T4.2b și T4.3b (P) și T1b, T2b, T3b, T4.1b, T4.2b și T4.3b (D)”.


title: Directiva delegată (UE) 2021/802 a Comisiei din 12 martie 2021 de modificare a anexei la Decizia-cadru 2004/757/JAI a Consiliului în ceea ce privește includerea noilor substanțe psihoactive metil 3,3-dimetil-2-{[1-(pent-4-en-1-il)-1H-indazol-3-carbonil]amino}butanoat (MDMB-4en-PINACA) și metil 2-{[1-(4-fluorobutil)-1H-indol-3-carbonil]amino}-3,3-dimetilbutanoat (4F-MDMB-BICA) în definiția termenului „drog”

text:
                  20.5.2021

                  RO

                  Jurnalul Oficial al Uniunii Europene

                  L 178/1

         DIRECTIVA DELEGATĂ (UE) 2021/802 A COMISIEI
         din 12 martie 2021
         de modificare a anexei la Decizia-cadru 2004/757/JAI a Consiliului în ceea ce privește includerea noilor substanțe psihoactive metil 3,3-dimetil-2-{[1-(pent-4-en-1-il)-1H-indazol-3-carbonil]amino}butanoat (MDMB-4en-PINACA) și metil 2-{[1-(4-fluorobutil)-1H-indol-3-carbonil]amino}-3,3-dimetilbutanoat (4F-MDMB-BICA) în definiția termenului „drog”
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia-cadru 2004/757/JAI a Consiliului din 25 octombrie 2004 de stabilire a dispozițiilor minime privind elementele constitutive ale infracțiunilor și sancțiunile aplicabile în domeniul traficului ilicit de droguri (1), în special articolul 1a alineatul (1),
         întrucât:

                     (1)

                     Rapoartele de evaluare a riscurilor privind noile substanțe psihoactive metil 3,3-dimetil-2-{[1-(pent-4-en-1-il)-1H-indazol-3-carbonil]amino}butanoat (MDMB-4en-PINACA) și metil 2-{[1-(4-fluorobutil)-1H-indol-3-carbonil]amino}-3,3-dimetilbutanoat (4F-MDMB-BICA) au fost elaborat în conformitate cu articolul 5c din Regulamentul (CE) nr. 1920/2006 al Parlamentului European și al Consiliului (2) de către Comitetul științific al Observatorului European pentru Droguri și Toxicomanie, extins în conformitate cu procedura prevăzută la articolul 5c alineatul (4) din același regulament. Observatorul a prezentat Comisiei și statelor membre rapoartele de evaluare a riscurilor la 9 decembrie 2020.

                     (2)

                     MDMB-4en-PINACA și 4F-MDMB-BICA sunt agoniști sintetici ai receptorului canabinoid (canabinoizi sintetici). Aceștia prezintă efecte similare cu tetrahidrocanabinolul (THC), care este responsabil pentru principalele efecte psihoactive ale canabisului, dar are un grad sporit de toxicitate care pune viața în pericol. Efectele puternice ale celor două substanțe prezintă un risc ridicat de otrăvire.

                     (3)

                     Substanța MDMB-4en-PINACA este disponibilă în Uniunea Europeană cel puțin din 2017 și a fost detectată în 20 de state membre, cu o creștere semnificativă a numărului de state membre care au identificat substanța pentru prima dată în 2019. În 2020, s-a înregistrat o creștere importantă a cantității de MDMB-4en-PINACA confiscate de autoritățile vamale. În total, au fost raportate 389 de confiscări de către 20 de state membre (3). În plus, șase state membre au raportat 15 probe prelevate, iar un stat membru a raportat 28 de probe biologice. Este probabil ca MDMB-4en-PINACA să fie, în general, detectată sub nivelul real deoarece nu face obiectul unor verificări sistematice în unele laboratoare. În majoritatea cazurilor, substanța a fost confiscată sub formă de pulbere și în amestecuri pentru fumat, dar a fost identificată și sub formă de hârtie impregnată, inclusiv hârtie sugativă, sub formă lichidă și sub alte forme nespecificate.

                     (4)

                     Au fost raportate 12 decese care au legătură cu MDMB-4en-PINACA de către două state membre. Este posibil ca atât intoxicațiile, cât și decesele să fie detectate și raportate sub nivelul real, întrucât nu fac obiectul unor verificări sistematice în unele laboratoare.

                     (5)

                     Substanța 4F-MDMB-BICA este disponibilă în Uniunea cel puțin din martie 2020 și a fost detectată în 11 state membre. În total, au fost raportate 94 de confiscări de către 11 state membre (4). În plus, un stat membru a raportat o probă prelevată, iar un alt stat membru a raportat 126 de probe biologice. În general, este foarte probabil ca substanța 4F-MDMB-BICA să fie detectată sub nivelul real, întrucât aceasta nu face obiectul unor verificări sistematice din cauza faptului că este nouă pe piață. În majoritatea cazurilor, substanța a fost confiscată sub formă de pulbere, în amestecuri pentru fumat și sub formă de hârtie sugativă, dar a fost identificată și sub formă lichidă și sub alte forme nespecificate.

                     (6)

                     În perioada mai-august 2020 au fost raportate 21 de decese care au legătură cu 4F-MDMB-BICA într-un stat membru. Este posibil ca atât intoxicațiile, cât și decesele să fie detectate și raportate sub nivelul real, întrucât nu fac obiectul unor verificări sistematice deoarece substanța a apărut foarte recent pe piața Uniunii.

                     (7)

                     MDMB-4en-PINACA și 4F-MDMB-BICA par să fie vândute online în cantități mici și angro ca înlocuitor „legal” pentru canabis și canabinoide sintetice controlate, în principal ca produse finite de consum, cum ar fi amestecurile pentru fumat, lichidele pentru țigarete electronice sau impregnate pe hârtie.

                     (8)

                     Nu există dovezi directe cu privire la implicarea grupurilor infracționale organizate în producția, distribuția (traficul) și furnizarea substanțelor MDMB-4en-PINACA și 4F-MDMB-BICA în Uniune.

                     (9)

                     Substanțele MDMB-4en-PINACA și 4F-MDMB-BICA nu au utilizări recunoscute în domeniul medicinei umane sau veterinare în Uniune și, din câte se pare, nici în altă parte. Nu există indicii că aceste substanțe pot fi utilizate în alt scop decât ca etalon analitic de referință și în cercetarea științifică.

                     (10)

                     Rapoartele de evaluare a riscurilor arată că prin continuarea cercetării s-ar putea răspunde la multe dintre întrebările legate de MDMB-4en-PINACA și 4F-MDMB-BICA care apar ca urmare a lipsei de date cu privire la riscurile la adresa sănătății individuale, a sănătății publice și a societății. Informațiile disponibile sugerează că consumul de MDMB-4en-PINACA și 4F-MDMB-BICA are efecte nefaste asupra sănătății, legate de toxicitatea acută a acestor substanțe și de riscurile de abuz sau de potențialul de a produce dependență. Se consideră că aceste efecte nefaste asupra sănătății pun în pericol viața. Nu există informații specifice cu privire la riscurile sociale generate de MDMB-4en-PINACA și 4F-MDMB-BICA. Prin urmare, există suficiente motive pentru includerea substanțelor MDMB-4en-PINACA și 4F-MDMB-BICA în definiția termenului „drog”.

                     (11)

                     Substanțele MDMB-4en-PINACA și 4F-MDMB-BICA nu se regăsesc pe lista substanțelor controlate în temeiul Convenției unice asupra stupefiantelor din 1961 a Organizației Națiunilor Unite, astfel cum a fost modificată prin protocolul din 1972, sau al Convenției Organizației Națiunilor Unite din 1971 asupra substanțelor psihotrope. 4F-MDMB-BICA nu face în prezent obiectul unei evaluări în sistemul Organizației Națiunilor Unite, pe când MDMB-4en-PINACA a fost recomandată pentru a fi evaluată și în cadrul sistemului Organizației Națiunilor Unite. Cu toate acestea, există suficiente dovezi care justifică necesitatea de a adăuga urgent aceste substanțe și în definiția termenului „drog” prevăzută în legislația UE.

                     (12)

                     Nouă state membre controlează MDMB-4en-PINACA în temeiul legislației naționale privind controlul drogurilor, patru state membre controlează această substanță în temeiul noii legislații privind substanțele psihoactive și un stat membru o controlează în temeiul altor acte legislative. Șapte state membre controlează substanța 4F-MDMB-BICA în temeiul legislației naționale privind controlul drogurilor, patru state membre controlează această substanță în temeiul noii legislații privind substanțele psihoactive, iar un stat membru o controlează în temeiul altor acte legislative. Având în vedere că aceste măsuri naționale de control sunt deja în vigoare, includerea substanțelor MDMB-4en-PINACA și 4F-MDMB-BICA în definiția termenului „drog” și, prin urmare, acoperirea acestora prin dispozițiile privind infracțiunile și sancțiunile, astfel cum sunt definite în Decizia-cadru 2004/757/JAI, ar contribui la evitarea apariției unor obstacole în ceea ce privește asigurarea respectării legii și cooperarea judiciară la nivel transfrontalier și ar contribui la protejarea împotriva riscurilor pe care le pot prezenta disponibilitatea și utilizarea acestor substanțe.

                     (13)

                     Întrucât au fost respectate condițiile și procedura pentru declanșarea exercitării competențelor de a adopta acte delegate, ar trebui adoptată o directivă delegată pentru a include substanțele MDMB-4en-PINACA și 4F-MDMB-BICA în anexa la Decizia-cadru 2004/757/JAI și, în consecință, pentru a supune substanțele respective dispozițiilor de drept penal ale Uniunii privind traficul ilicit de droguri.

                     (14)

                     Irlanda are obligații în temeiul Deciziei-cadru 2004/757/JAI, astfel cum a fost modificată prin Directiva (UE) 2017/2103 a Parlamentului European și a Consiliului (5), și, prin urmare, participă la adoptarea și la aplicarea acestei decizii.

                     (15)

                     Danemarca are obligații în temeiul Deciziei-cadru 2004/757/JAI, astfel cum este aplicabilă până la 21 noiembrie 2018, dar nu are obligații în temeiul Directivei (UE) 2017/2103. Prin urmare, nu participă la adoptarea și aplicarea prezentei directive, nu are obligații în temeiul acesteia și nu face obiectul aplicării sale.

                     (16)

                     În conformitate cu Declarația politică comună din 28 septembrie 2011 a statelor membre și a Comisiei privind documentele explicative (6), statele membre s-au angajat ca, în cazuri justificate, să transmită alături de notificarea măsurilor lor de transpunere și unul sau mai multe documente care să explice relația dintre componentele unei directive și părțile corespunzătoare din instrumentele naționale de transpunere.

                     (17)

                     Prin urmare, Decizia-cadru 2004/757/JAI ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Modificarea Deciziei-cadru 2004/757/JAI
            În anexa la Decizia-cadru 2004/757/JAI, se adaugă noile puncte 18 și 19, după cum urmează:

                        „18.

                        metil 3,3-dimetil-2-{[1-(pent-4-en-1-il)-1H-indazol-3-carbonil]amino}butanoat (MDMB-4en-PINACA) (*).

                        19.

                        metil 2-{[1-(4-fluorobutil)-1H-indol-3-carbonil]amino}-3,3-dimetilbutanoat (4F-MDMB-BICA)  (*).

            Articolul 2
            Transpunere

               (1)   Statele membre pun în aplicare actele cu putere de lege și actele administrative necesare pentru a se conforma prezentei directive până cel târziu la 9 decembrie 2021. Statele membre comunică de îndată Comisiei textul acestor acte.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Intrare în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre în conformitate cu tratatele.

            Adoptată la Bruxelles, 12 martie 2021.

                  Pentru Comisie

                  Președintele

               Ursula VON DER LEYEN

            (1)  JO L 335, 11.11.2004, p. 8.

            (2)  Regulamentul (CE) nr. 1920/2006 al Parlamentului European și al Consiliului din 12 decembrie 2006 privind Observatorul European pentru Droguri și Toxicomanie (JO L 376, 27.12.2006, p. 1).

            (3)  În plus, Regatul Unit a raportat 380 de confiscări, Norvegia 1 confiscare, iar Turcia 663 de confiscări.

            (4)  În plus, Regatul Unit a raportat 17 confiscări.

            (5)  Directiva (UE) 2017/2103 a Parlamentului European și a Consiliului din 15 noiembrie 2017 de modificare a Deciziei-cadru 2004/757/JAI a Consiliului pentru a include noi substanțe psihoactive în definiția termenului „drog” și de abrogare a Deciziei 2005/387/JAI a Consiliului (JO L 305, 21.11.2017, p. 12).

            (6)  JO C 369, 17.12.2011, p. 14.


title: Directiva (UE) 2022/890 a Consiliului din 3 iunie 2022 de modificare a Directivei 2006/112/CE în ceea ce privește prelungirea perioadei de aplicare a mecanismului opțional de taxare inversă în legătură cu livrările de anumite bunuri și prestările de anumite servicii care prezintă risc de fraudă și a mecanismului de reacție rapidă împotriva fraudei în domeniul TVA

text:
                  8.6.2022

                  RO

                  Jurnalul Oficial al Uniunii Europene

                  L 155/1

         DIRECTIVA (UE) 2022/890 A CONSILIULUI
         din 3 iunie 2022
         de modificare a Directivei 2006/112/CE în ceea ce privește prelungirea perioadei de aplicare a mecanismului opțional de taxare inversă în legătură cu livrările de anumite bunuri și prestările de anumite servicii care prezintă risc de fraudă și a mecanismului de reacție rapidă împotriva fraudei în domeniul TVA
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 113,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Parlamentului European (1),
         având în vedere avizul Comitetului Economic și Social European (2),
         hotărând în conformitate cu o procedură legislativă specială,
         întrucât:

                     (1)

                     Frauda fiscală în domeniul taxei pe valoarea adăugată (TVA) duce la pierderi bugetare considerabile și afectează funcționarea pieței interne.

                     (2)

                     Directiva 2006/112/CE a Consiliului (3) prevede utilizarea opțională de către statele membre a mecanismului de taxare inversă (RCM) pentru plata TVA la livrarea anumitor bunuri și prestarea anumitor servicii predefinite care prezintă risc de fraudă, în special de fraudă intracomunitară cu firme „fantomă” (MTIC). Directiva menționată prevede, de asemenea, o măsură specială bazată pe un mecanism de reacție rapidă (MRR) care oferă statelor membre, în anumite condiții stricte, o procedură accelerată care permite introducerea RCM, având ca rezultat un răspuns mai adecvat și eficace la cazurile de fraudă neprevăzută și masivă. Perioada de aplicare a ambelor mecanisme expiră la 30 iunie 2022.

                     (3)

                     Comisia a adoptat două propuneri legislative pentru introducerea sistemului definitiv de TVA, care urmărește să ofere un răspuns cuprinzător la frauda MTIC. Propunerile respective, prevăzute inițial să intre în vigoare la 1 iulie 2022, sunt încă în curs de negociere în cadrul Consiliului și se preconizează că nu vor fi adoptate înainte de data respectivă și nu vor intra în vigoare la acea dată.

                     (4)

                     În raportul său din 8 martie 2018 cu privire la efectele mecanismelor prevăzute la articolele 199a și 199b din Directiva 2006/112/CE asupra combaterii fraudei, Comisia a indicat că statele membre și părțile interesate au considerat în general că RCM prevăzut la articolul 199a din Directiva respectivă este un instrument temporar eficace pentru combaterea fraudei în domeniul TVA. În plus, statele membre au considerat în raportul respectiv că MRR reprezintă un instrument util și o măsură preventivă în cazuri excepționale de fraudă în domeniul TVA. Condițiile juridice sau aspectele practice pentru aplicarea RCM în cadrul sistemului de TVA al UE nu s-au modificat de atunci. De asemenea, Directiva 2006/112/CE nu a fost modificată în mod semnificativ pentru a aborda problema fraudei MTIC într-un mod mai structural. Prin urmare, este rezonabil să se presupună că sunt în mare măsură încă valabile constatările și considerațiile din raport.

                     (5)

                     Prin urmare, rezultă că RCM și MRR s-au dovedit a fi utile ca măsuri temporare și precise. Expirarea acestora ar priva statele membre de instrumente eficiente de combatere a fraudei. Prin urmare, perioada de aplicare a RCM și a MRR ar trebui să fie prelungită pentru o nouă perioadă limitată pentru a permite desfășurarea de negocieri în cadrul Consiliului cu privire la sistemul definitiv de TVA și pentru a permite dezvoltarea în continuare a unor instrumente de combatere a evaziunii fiscale și adoptarea, între timp, a unor norme de raportare modernizate.

                     (6)

                     Întrucât obiectivul prezentei directive, și anume menținerea unor instrumente eficiente de combatere a fraudei, nu poate fi realizat în mod satisfăcător de către statele membre, dar, având în vedere efectele acțiunii, acesta poate fi realizat mai bine la nivelul Uniunii, aceasta poate adopta măsuri, în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este prevăzut la articolul respectiv, prezenta directivă nu depășește ceea ce este necesar pentru realizarea acestui obiectiv.

                     (7)

                     Prin urmare, Directiva 2006/112/CE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Directiva 2006/112/CE se modifică după cum urmează:

                        1.

                        Articolul 199a se modifică după cum urmează:

                                    (a)

                                    la alineatul (1), teza introductivă se înlocuiește cu următorul text:
                                    „Până la 31 decembrie 2026, statele membre pot să prevadă ca persoana obligată la plata TVA să fie persoana impozabilă beneficiară a următoarelor operațiuni:”;

                                    (b)

                                    alineatele (3), (4) și (5) se elimină.

                        2.

                        La articolul 199b, alineatul (6) se înlocuiește cu următorul text:

                           „(6)   Măsura specială MRR, astfel cum este prevăzută la alineatul (1), se aplică până la 31 decembrie 2026.”

            Articolul 2
            Prezenta directivă intră în vigoare în a treia zi de la data publicării în Jurnalul Oficial al Uniunii Europene.

            Articolul 3
            Prezenta directivă se adresează statelor membre.

            Adoptată la Luxemburg, 3 iunie 2022.

                  Pentru Consiliu

                  Președintele

               F. RIESTER

            (1)  Avizul din 3 mai 2022 (nepublicat încă în Jurnalul Oficial).

            (2)  Avizul din 23 martie 2022 (nepublicat încă în Jurnalul Oficial).

            (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).


title: Directiva de punere în aplicare (UE) 2022/905 a Comisiei din 9 iunie 2022 de modificare a Directivelor 2003/90/CE și 2003/91/CE în ceea ce privește protocoalele de examinare a anumitor soiuri de specii de plante agricole și de specii de legume (Text cu relevanță pentru SEE)

text:
                  10.6.2022

                  RO

                  Jurnalul Oficial al Uniunii Europene

                  L 157/1

         DIRECTIVA DE PUNERE ÎN APLICARE (UE) 2022/905 A COMISIEI
         din 9 iunie 2022
         de modificare a Directivelor 2003/90/CE și 2003/91/CE în ceea ce privește protocoalele de examinare a anumitor soiuri de specii de plante agricole și de specii de legume
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 7 alineatul (2) literele (a) și (b),
         având în vedere Directiva 2002/55/CE a Consiliului din 13 iunie 2002 privind comercializarea semințelor de legume (2), în special articolul 7 alineatul (2) literele (a) și (b),
         întrucât:

                     (1)

                     Directivele 2003/90/CE (3) și 2003/91/CE (4) ale Comisiei au ca scop asigurarea faptului că soiurile de specii de plante agricole și de specii de legume incluse de statele membre în cataloagele lor naționale sunt conforme cu protocoalele stabilite de Oficiul Comunitar pentru Soiuri de Plante („OCSP”). În special, directivele respective urmăresc să asigure respectarea normelor privind caracteristicile minime care trebuie examinate și condițiile minime pentru examinarea anumitor soiuri de specii de plante agricole și de specii de legume. În ceea ce privește speciile care nu fac obiectul protocoalelor OCSP, directivele menționate au ca scop asigurarea respectării orientărilor Uniunii Internaționale pentru Protecția Noilor Soiuri de Plante („UPOV”).

                     (2)

                     OCSP a stabilit protocoale suplimentare și le-a actualizat pe cele existente, în special cu privire la golomăț, lucernă, lucernă de nisip, timoftică noduroasă, timoftică, trifoi roșu, cânepă, secară, triticală, sfeclă de pețiol sau mangold, varză creață, varză albă și varză roșie, cicoare de grădină cu frunze, pepene verde, pepene galben, fenicul, salată verde, tomate, spanac și portaltoaie pentru tomate. Aceste evoluții trebuie să se reflecte în dreptul Uniunii.

                     (3)

                     Prin urmare, Directivele 2003/90/CE și 2003/91/CE trebuie modificate în consecință.

                     (4)

                     Statele membre trebuie să aplice noile norme începând cu 1 ianuarie 2023. Cu toate acestea, pentru anumite soiuri care nu au fost acceptate pentru a fi incluse în Catalogul comun al soiurilor de plante agricole sau de legume, examinările oficiale, care nu sunt încă finalizate, au început înainte de 1 ianuarie 2023, în conformitate cu Directiva 2003/90/CE sau cu Directiva 2003/91/CE astfel cum erau formulate înainte de modificarea adusă prin prezenta directivă. Pentru a nu perturba examinările respective, ele trebuie să facă obiectul normelor anterioare.

                     (5)

                     Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTA DIRECTIVĂ:

            Articolul 1
            Modificări ale Directivei 2003/90/CE
            Anexele I și II la Directiva 2003/90/CE se înlocuiesc cu textul din partea A a anexei la prezenta directivă.

            Articolul 2
            Modificări ale Directivei 2003/91/EC
            Anexele la Directiva 2003/91/CE se înlocuiesc cu textul din partea B a anexei la prezenta directivă.

            Articolul 3
            Transpunere

               (1)   Statele membre adoptă și publică până la 31 decembrie 2022 cel târziu actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul actelor respective. Statele membre aplică actele respective de la 1 ianuarie 2023.
               Atunci când statele membre adoptă actele respective, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.

            Articolul 4
            Măsuri tranzitorii
            Pentru examinările oficiale ale soiurilor începute înainte de 1 ianuarie 2023, dar care nu sunt încă finalizate, se aplică Directivele 2003/90/CE și 2003/91/CE astfel cum erau formulate înainte de modificarea adusă prin prezenta directivă.

            Articolul 5
            Intrare în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 6
            Destinatari
            Prezenta directivă se adresează statelor membre.

            Adoptată la Bruxelles, 9 iunie 2022.

                  Pentru Comisie

                  Președinta

               Ursula VON DER LEYEN

            (1)  JO L 193, 20.7.2002, p. 1.

            (2)  JO L 193, 20.7.2002, p. 33.

            (3)  Directiva 2003/90/CE a Comisiei din 6 octombrie 2003 de stabilire a măsurilor de punere în aplicare a articolului 7 din Directiva 2002/53/CE a Consiliului în ceea ce privește caracteristicile minime de analizat și condițiile minime de verificare a anumitor soiuri de specii de plante agricole (JO L 254, 8.10.2003, p. 7).

            (4)  Directiva 2003/91/CE a Comisiei din 6 octombrie 2003 de stabilire a normelor de aplicare a dispozițiilor articolului 7 din Directiva 2002/55/CE a Consiliului privind numărul minim de caracteristici care trebuie examinate și condițiile minime necesare pentru examinarea anumitor soiuri de legume (JO L 254, 8.10.2003, p. 11).

            ANEXĂ

               PARTEA A

                     „ANEXA I

                        Lista speciilor menționate la articolul 1 alineatul (2) litera (a) care trebuie să respecte protocoalele tehnice ale OCSP
                         (*1)

                                    Denumirea științifică

                                    Denumirea comună

                                    Protocolul OCSP

                                    Dactylis glomerata L.

                                 Golomăț

                                 TP 31/1 din 25.3.2021

                                    Festuca arundinacea Schreb.

                                 Păiuș înalt

                                 TP 39/1 din 1.10.2015

                                    Festuca filiformis Pourr.

                                 Păiușul oilor, cu frunze mici

                                 TP 67/1 din 23.6.2011

                                    Festuca ovina L.

                                 Păiușul oilor

                                 TP 67/1 din 23.6.2011

                                    Festuca pratensis Huds.

                                 Păiuș de livezi

                                 TP 39/1 din 1.10.2015

                                    Festuca rubra L.

                                 Păiuș roșu

                                 TP 67/1 din 23.6.2011

                                    Festuca trachyphylla (Hack.) Hack.

                                 Păiuș tare

                                 TP 67/1 din 23.6.2011

                                    Lolium multiflorum Lam.

                                 Raigras aristat

                                 TP 4/2 din 19.3.2019

                                    Lolium perenne L.

                                 Raigras peren

                                 TP 4/2 din 19.3.2019

                                    Lolium x hybridum Hausskn.

                                 Raigras hibrid

                                 TP 4/2 din 19.3.2019

                                    Medicago sativa L.

                                 Lucernă

                                 TP 6/1 din 22.12.2021

                                    Medicago x varia T. Martyn

                                 Lucernă de nisip

                                 TP 6/1 din 22.12.2021

                                    Phleum nodosum L.

                                 Timoftică noduroasă

                                 TP 34/1 din 22.12.2021

                                    Phleum pratense L.

                                 Timoftică

                                 TP 34/1 din 22.12.2021

                                    Pisum sativum L. (partim)

                                 Mazăre furajeră

                                 TP 7/2 Rev. 3 Corr din 16.3.2020

                                    Poa pratensis L.

                                 Firuță

                                 TP 33/1 din 15.3.2017

                                    Trifolium pratense L.

                                 Trifoi roșu

                                 TP 5/1 din 22.12.2021

                                    Vicia faba L.

                                 Bob

                                 TP 8/1 din 19.3.2019

                                    Vicia sativa L.

                                 Măzăriche

                                 TP 32/1 din 19.4.2016

                                    Brassica napus L. var. napobrassica (L.) Rchb.

                                 Gulie furajeră

                                 TP 89/1 din 11.3.2015

                                    Raphanus sativus L. var. oleiformis Pers.

                                 Ridiche furajeră

                                 TP 178/1 din 15.3.2017

                                    Brassica napus L. (partim)

                                 Rapiță

                                 TP 36/3 din 21.4.2020

                                    Cannabis sativa L.

                                 Cânepă

                                 TP 276/2 din 1.2.2022

                                    Glycine max (L.) Merr.

                                 Soia

                                 TP 80/1 din 15.3.2017

                                    Gossypium spp.

                                 Bumbac

                                 TP 88/2 din 11.12.2020

                                    Helianthus annuus L.

                                 Floarea-soarelui

                                 TP 81/1 din 31.10.2002

                                    Linum usitatissimum L.

                                 In textil/in oleaginos

                                 TP 57/2 din 19.3.2014

                                    Sinapis alba L.

                                 Muștar alb

                                 TP 179/1 din 15.3.2017

                                    Avena nuda L.

                                 Ovăz nud mic, ovăz Hulless

                                 TP 20/3 din 6.3.2020

                                    Avena sativa L. (include A. byzantina K. Koch)

                                 Ovăz și Ovăz roșu

                                 TP 20/3 din 6.3.2020

                                    Hordeum vulgare L.

                                 Orz

                                 TP 19/5 din 19.3.2019

                                    Oryza sativa L.

                                 Orez

                                 TP 16/3 din 1.10.2015

                                    Secale cereale L.

                                 Secară

                                 TP 58/1 Rev din 27.4.2022

                                    Sorghum bicolor (L.) Moench subsp. bicolor

                                 Sorg

                                 TP 122/1 din 19.3.2019

                                    Sorghum bicolor (L.) Moench subsp. drummondii (Steud.) de Wet ex Davidse

                                 Iarbă de Sudan

                                 TP 122/1 din 19.3.2019

                                    Sorghum bicolor (L.) Moench subsp. bicolor x Sorghum bicolor (L.) Moench subsp. drummondii (Steud.) de Wet ex Davidse

                                 Hibrizi rezultați din încrucișarea dintre Sorghum bicolor subsp. bicolor și Sorghum bicolor subsp. drummondii

                                 TP 122/1 din 19.3.2019

                                    xTriticosecale Wittm. ex A. Camus

                                 Hibrizi rezultați din încrucișarea unei specii din genul Triticum cu o specie din genul Secale

                                 TP 121/3 din 27.4.2022

                                    Triticum aestivum L. subsp. aestivum

                                 Grâu

                                 TP 3/5 din 19.3.2019

                                    Triticum turgidum L. subsp. durum (Desf.) van Slageren

                                 Grâu dur

                                 TP 120/3 din 19.3.2014

                                    Zea mays L. (partim)

                                 Porumb

                                 TP 2/3 din 11.3.2010

                                    Solanum tuberosum L.

                                 Cartof

                                 TP 23/3 din 15.3.2017

                     ANEXA II

                        Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                         (*2)

                                    Denumirea științifică

                                    Denumirea comună

                                    Orientare UPOV

                                    Beta vulgaris L.

                                 Sfeclă furajeră

                                 TG/150/3 din 4.11.1994

                                    Agrostis canina L.

                                 Bucățel

                                 TG/30/6 din 12.10.1990

                                    Agrostis gigantea Roth

                                 Bucățel mare

                                 TG/30/6 din 12.10.1990

                                    Agrostis stolonifera L.

                                 Moleață (iarba câmpului)

                                 TG/30/6 din 12.10.1990

                                    Agrostis capillaris L.

                                 Păiuș

                                 TG/30/6 din 12.10.1990

                                    Bromus catharticus Vahl

                                 Ovăz australian

                                 TG/180/3 din 4.4.2001

                                    Bromus sitchensis Trin.

                                 Iarbă bromică sitchensis (obsigă)

                                 TG/180/3 din 4.4.2001

                                    xFestulolium Asch. et Graebn.

                                 Hibrizi rezultați din încrucișarea unei specii din genul Festuca cu o specie din genul Lolium

                                 TG/243/1 din 9.4.2008

                                    Lotus corniculatus L.

                                 Ghizdei

                                 TG 193/1 din 9.4.2008

                                    Lupinus albus L.

                                 Lupin alb

                                 TG/66/4 din 31.3.2004

                                    Lupinus angustifolius L.

                                 Lupin albastru cu frunze înguste

                                 TG/66/4 din 31.3.2004

                                    Lupinus luteus L.

                                 Lupin galben

                                 TG/66/4 din 31.3.2004

                                    Medicago doliata Carmign.

                                 Medicago doliata

                                 TG/228/1 din 5.4.2006

                                    Medicago italica (Mill.) Fiori

                                 Medicago italica

                                 TG/228/1 din 5.4.2006

                                    Medicago littoralis Rohde ex Loisel.

                                 Medicago littoralis

                                 TG/228/1 din 5.4.2006

                                    Medicago lupulina L.

                                 Trifoi mărunt

                                 TG/228/1 din 5.4.2006

                                    Medicago murex Willd.

                                 Medicago murex

                                 TG/228/1 din 5.4.2006

                                    Medicago polymorpha L.

                                 Medicago polymorpha

                                 TG/228/1 din 5.4.2006

                                    Medicago rugosa Desr.

                                 Medicago rugosa

                                 TG/228/1 din 5.4.2006

                                    Medicago scutellata (L.) Mill.

                                 Medicago scutellata

                                 TG/228/1 din 5.4.2006

                                    Medicago truncatula Gaertn.

                                 Medicago truncatula

                                 TG/228/1 din 5.4.2006

                                    Trifolium repens L.

                                 Trifoi alb

                                 TG/38/7 din 9.4.2003

                                    Trifolium subterraneum L.

                                 Trifoi subteran

                                 TG/170/3 din 4.4.2001

                                    Phacelia tanacetifolia Benth.

                                 Floarea albinelor (Facelia)

                                 TG/319/1 din 5.4.2017

                                    Arachis hypogaea L.

                                 Arahidă

                                 TG/93/4 din 9.4.2014

                                    Brassica juncea (L.) Czern

                                 Muștar maroniu

                                 TG/335/1 din 17.12.2020

                                    Brassica rapa L. var. silvestris (Lam.) Briggs

                                 Rapiță

                                 TG/185/3 din 17.4.2002

                                    Carthamus tinctorius L.

                                 Șofrănel

                                 TG/134/3 din 12.10.1990

                                    Papaver somniferum L.

                                 Mac

                                 TG/166/4 din 9.4.2014

               ”

               PARTEA B

                     „ANEXA I

                        Lista speciilor menționate la articolul 1 alineatul (2) litera (a) care trebuie să respecte protocoalele tehnice ale OCSP
                         (*3)

                                    Denumirea științifică

                                    Denumirea comună

                                    Protocolul OCSP

                                    Allium cepa L. (Cepa group)

                                 Ceapă și ceapă eșalotă tip „banană”

                                 TP 46/2 din 1.4.2009

                                    Allium cepa L. (Aggregatum group)

                                 Hașmă

                                 TP 46/2 din 1.4.2009

                                    Allium fistulosum L.

                                 Ceapă de stufat

                                 TP 161/1 din 11.3.2010

                                    Allium porrum L.

                                 Praz

                                 TP 85/2 din 1.4.2009

                                    Allium sativum L.

                                 Usturoi

                                 TP 162/1 Corr din 25.3.2004

                                    Allium schoenoprasum L.

                                 Arpagic

                                 TP 198/2 din 11.3.2015

                                    Apium graveolens L.

                                 Țelină

                                 TP 82/1 din 13.3.2008

                                    Apium graveolens L.

                                 Țelină de rădăcină

                                 TP 74/1 din 13.3.2008

                                    Asparagus officinalis L.

                                 Sparanghel

                                 TP 130/2 din 16.2.2011

                                    Beta vulgaris L.

                                 Sfeclă roșie, inclusiv sfeclă Cheltenham

                                 TP 60/1 din 1.4.2009

                                    Beta vulgaris L.

                                 Sfeclă de pețiol sau mangold

                                 TP 106/2 din 14.4.2021

                                    Brassica oleracea L.

                                 Varză creață

                                 TP 90/1 din 16.2.2011

                                    Brassica oleracea L.

                                 Conopidă

                                 TP 45/2 Rev. 2 din 21.3.2018

                                    Brassica oleracea L.

                                 Broccoli

                                 TP 151/2 Rev. 2 din 21.4.2020

                                    Brassica oleracea L.

                                 Varză de Bruxelles

                                 TP 54/2 Rev. din 15.3.2017

                                    Brassica oleracea L.

                                 Gulie

                                 TP 65/1 Rev. din 15.3.2017

                                    Brassica oleracea L.

                                 Varză creață de Milano, varză albă, varză roșie

                                 TP 48/3 Rev. 2 din 25.3.2021

                                    Brassica rapa L.

                                 Varză chinezească

                                 TP 105/1 din 13.3.2008

                                    Capsicum annuum L.

                                 Ardei iute

                                 TP 76/2 Rev. 2 Corr din 21.4.2020

                                    Cichorium endivia L.

                                 Cicoare creață și scarola

                                 TP 118/3 din 19.3.2014

                                    Cichorium intybus L.

                                 Cicoare industrială

                                 TP 172/2 din 1.12.2005

                                    Cichorium intybus L.

                                 Cicoare de grădină cu frunze

                                 TP 154/1 Rev.2 Corr din 14.4.2021

                                    Cichorium intybus L.

                                 Andivă

                                 TP 173/2 din 21.3.2018

                                    Citrullus lanatus (Thunb.) Matsum. et Nakai

                                 Pepene verde

                                 TP 142/2 Rev din 14.4.2021

                                    Cucumis melo L.

                                 Pepene galben

                                 TP 104/2 Rev. 2 din 25.3.2021

                                    Cucumis sativus L.

                                 Castravete cu fruct semilung și lung și castravete cu fruct scurt

                                 TP 61/2 Rev. 2 din 19.3.2019

                                    Cucurbita maxima Duchesne

                                 Dovleac comestibil

                                 TP 155/1 din 11.3.2015

                                    Cucurbita pepo L.

                                 Dovlecel

                                 TP 119/1 Rev. din 19.3.2014

                                    Cynara cardunculus L.

                                 Anghinare și cardon

                                 TP 184/2 Rev. din 6.3.2020

                                    Daucus carota L.

                                 Morcov și morcov furajer

                                 TP 49/3 din 13.3.2008

                                    Foeniculum vulgare Mill.

                                 Fenicul

                                 TP 183/2 din 14.4.2021

                                    Lactuca sativa L.

                                 Salată verde

                                 TP 13/6 Rev. 3 din 27.4.2022

                                    Solanum lycopersicum L.

                                 Tomate

                                 TP 44/4 Rev. 5 din 14.4.2021

                                    Petroselinum crispum (Mill.) Nyman ex A. W. Hill

                                 Pătrunjel

                                 TP 136/1 Corr din 21.3.2007

                                    Phaseolus coccineus L.

                                 Fasole de Spania

                                 TP 9/1 din 21.3.2007

                                    Phaseolus vulgaris L.

                                 Fasole pitică și fasole urcătoare

                                 TP 12/4 din 27.2.2013

                                    Pisum sativum L. (partim)

                                 Mazăre cu bob zbârcit, mazăre cu bob neted și mazăre dulce

                                 TP 7/2 Rev. 3 Corr din 16.3.2020

                                    Raphanus sativus L.

                                 Ridiche, ridiche neagră

                                 TP 64/2 Rev. Corr din 11.3.2015

                                    Rheum rhabarbarum L

                                 Rubarbă

                                 TP 62/1 din 19.4.2016

                                    Scorzonera hispanica L.

                                 Scorționeră

                                 TP 116/1 din 11.3.2015

                                    Solanum melongena L.

                                 Pătlăgea vânătă

                                 TP 117/1 din 13.3.2008

                                    Spinacia oleracea L.

                                 Spanac

                                 TP 55/5 Rev. 4 din 27.4.2022

                                    Valerianella locusta (L.) Laterr.

                                 Fetică

                                 TP 75/2 din 21.3.2007

                                    Vicia faba L. (partim)

                                 Bob

                                 TP 206/1 din 25.3.2004

                                    Zea mays L. (partim)

                                 Porumb dulce și porumb de floricele

                                 TP 2/3 din 11.3.2010

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Portaltoaie pentru tomate

                                 TP 294/1 Rev. 5 din 14.4.2021

                                    Cucurbita maxima Duchesne x Cucurbita moschata Duchesne

                                 Hibrizi interspecifici de Cucurbita maxima Duchesne x Cucurbita moschata Duchesne destinați utilizării ca portaltoi

                                 TP 311/1 din 15.3.2017

                     ANEXA II

                        Lista speciilor menționate la articolul 1 alineatul (2) litera (b) care trebuie să respecte orientările de testare ale UPOV
                         (*4)

                                    Denumirea științifică

                                    Denumirea comună

                                    Orientare UPOV

                                    Brassica rapa L.

                                 Nap

                                 TG/37/10 din 4.4.2001

               ”

               (*1)  Textul acestor protocoale este disponibil pe site-ul web al OCSP (www.cpvo.europa.eu).

               (*2)  Textul acestor orientări este disponibil pe site-ul web al UPOV (www.upov.int)

               (*3)  Textul acestor protocoale este disponibil pe site-ul web al OCSP (www.cpvo.europa.eu).

               (*4)  Textul acestor orientări este disponibil pe site-ul web al UPOV (www.upov.int).